Demokratiezh Aten - Wikipedia\nMaen-sonn anvet maen-sonn an demokratiezh, warni ul lezenn a-enep an tiranterezh, hag ur gizelladenn a ziskouez an Demos kurunet gant an Demokratiezh, Mirdi agora an henamzer en Aten\nEr VI kantved kent J.-K. e oa bet skoet keodedoù henc'hres gant un enkadenn bolitikel c'hrevus a oa daou abeg dezhi. ar sklavelezh abalamour d'o dleoù, a liamm ar statud politikel ha ar binvidigezh, a skoe un niver brasoc'h-brasañ a beizanted vihan na oant ket perc'henn war o douaroù. Bras e oa an dizingalded war an dachenn bolitikel hag an displijadur e-touez an dud diwar ar maez. Diouzh an tu all e kreskas implij ar moneiz hag an eskemmoù kenwerzh, ar pezh a lakaas artizaned ha paramantourien kêr da sevel ur renkad sokial nevez en e aez hag a c'houlenn groñs fin monopol an noblañs war an dachenn bolitikel. Evit respont d'an enkadenn zoubl-se, kalz keodedoù en henc'hres a gemmas a-grenn o aozadur politikel. En Aten e voe degemeret un hollad adreizhadennnoù, ar pezh a roas lañs d'un argerzh a lakaas da ziwan ur renad politikel nevez er V kantved : an demokratiezh.\n1 An adreizhadennoù politikel\n1.1 Adreizhadennoù Drakon\n1.2 Adreizhadennoù Solon\n1.3 Adreizhadennoù Kleistenes\n1.4 Adreizhadennoù Perikles\n2 An ensavadurioù politikel\n2.1 An Eklezia\n2.2 Ar Boule\n2.3 Ar vagistrated\n2.4 An Helie\n2.5 An Aeropagos\nAn adreizhadennoù politikel[kemmañ | kemmañ ar vammenn]\nA-bouez eo kompren ne ziwanas ket demokratiezh Aten diwar emsavadegoù poblek er c'hontrol da demokratiezhioù all, evel hini ar Stadoù-Unanet pe hini ar Republik c'hall a vremañ. Diwan a reas diwar youl ar bolitikourien da asuriñ unaniezh o c'heoded. Setu ar peder adreizhadenn bennañ hag anv ar re o c'hasas da benn :\nAdreizhadennoù Drakon[kemmañ | kemmañ ar vammenn]\nChoazet e oa Drakon, e 621-620, evit lakat dre skrid lezennoù a denne d'an aferioù muntr hepken. Brudet eo bet o c'haleter betek an amzer hiziv. An diviz bihan-se a ziazeze koulskoude ur gwir ingal evit an holl hag anavet gant an holl a ouie lenn, ar pezh a ziskare ul lodenn eus galloud ar vrientinien. Diazezañ a rae ivez aotrouniezh ar stad a-us d'ar c'herentiezhioù war dachenn ar justis. C'hwec'h tesmotet (gward al lezenn skrivet) zo lakaet ouzhpenn e kuzul an arc'honted d'ar c'houlz-se. Daoust ma'z a an enkadenn war washaat, n'eo ket boulc'het tamm ebet monopol armerzhel ha politikel tiegezhioù bras Aten, an Eupatrided. An Arc'honted (a vez renet ar geoded gant o c'huzul d'ar c'houlz-se) a veze atav choazet en o zouez. Daou batrom a zegas ur respont d'ar c'hudennoù-se a anadas e henc'hres er VIvet kantved :\ntredeogiezh ul lezennour, karget, en un doare kenemglev, da lakaat un termen d'ar reuz a c'hallfe degas ar brezel diabarzh pe diwezh ar geoded ;\nAn tiranterezh, a seblant bezañ un diskoulm dibad da bec'h ar c'heodedoù. Gant Solon, al lezennour, ha goude gant ar Peisistrated e vo anavet an daou diskoulm gant Aten.\nAdreizhadennoù Solon[kemmañ | kemmañ ar vammenn]\nSolon a glaskas diskoulmañ an enkadennn bolitikel a oa en e geoded. Arc'hont etre -594 ha -593, lezennour, saver ur c'hod lezennoù, e lamas da viken ar sklavelezh en abeg d'an dleoù hag e tisklêrias gwir an holl da gemer perzh e divizoù ar geoded. Spisaat a reas deverioù an holl e-keñver ar geoded e feur o finvidigezh.\nAdreizhadennoù Kleistenes[kemmañ | kemmañ ar vammenn]\nGant e adreizhadenn eus 508 Kleistenes, un eupatrid a oa ezel eus unan eus ar brasañ tiegezh a oa en Aten, an Alkmeoned, a roas d'ar bobl ar gwir da gemer perzh n'eo ket hepken en divizoù politikel met ivez e melestradur ar geoded o tigeriñ ar magistradurioù dezhi en eskemm eus he harp war an dachenn bolitikel. Diazezet eo an adreizhadenn-se war adaozadur an egor keodedour. Ur reizhiad ingaladur hervez al lec'h bevañ pe ganedigezh a gemer lec'h ar frammoù politikel kozh diazezet war ar binvidigezh hag ar gerentiezh. Ne vez ket termenet statud ar geodedourien atenat hiviziken estroc'h evit dre an demos m'int stag outañ.\nAdreizhadennoù Perikles[kemmañ | kemmañ ar vammenn]\nWar-dro kreiz ar Vvet Perikles a lakas e plas un digoll pemdeziek evit ar re a gemere perzh e bodadennoù an Helie hag e re ar Boule, pe en arvestoù ar Panathene : anvet e oa ar misthos (« gopr ») hag e bal a oa lakaat ar geodedourien baourañ hag ar re a oa o chom ar pellañ eus kreiz ar geoded da gemer perzh en he buhez. A-drugarez d'ar misthos e c'hallent chom hep labourat e-pad un devezh evit seveniñ o c'hargoù sivil pe politikel. Tremen a reas ar misthos eus div da deir obolenn dre zevezh en amzer Kleon, da lâret eo gwerzh gopr un devezhour paour. An diviz-se a greñvae an demokratiezh o reiñ an tu d'an holl da gemer perzh e buhez ar geoded.\nAn ensavadurioù politikel[kemmañ | kemmañ ar vammenn]\nAn Eklezia[kemmañ | kemmañ ar vammenn]\nGant an Eklezia e veze votet al lezennoù ha disklêriet ar brezelioù. Kement keodedour Aten en e oad gour en doa ar gwir da gemer perzh enni. Bodet e veze an Eklezia peder gwezh bep miz, d'an nebeutañ war dorgenn ar Pniks. pep hini a c'halle reiñ e ali ha goude e veze votet o sevel an dorn. Gant ar brasañ niver ez ae an trec'h. Divizout a rae an Eklezia harluiñ ar geodediz a seblante dañjerus evit an demokratiezh dre un argerzh anvet ostrakism.\nAr Boule[kemmañ | kemmañ ar vammenn]\nAr Boule eo an anv a veze roet d'ur c'huzul e meur a renad gresian eus an Henamzer. En Aten e veze graet "Kuzul ar 500" anezhañ ivez alies rak adalek adreizhadennoù Kleistenes e oa enni 500 kuzulier, 50 evit pep meuriad. Tennet e vezent d'ar sord diwar rolloù savet gant pep demos eus ar geodediz koshoc'h evit 30 vloaz a oa prest da gemer perzh e labour ar c'huzul. Bep bloaz e veze tennet izili nevez d'ar sord hag ur c'heodedad ne c'halle bezañ ezel eus ar boule ouzhpenn div wezh. Labourat a rae ar c'huzul-se dibaouez. Renet ha kenurzhiet e veze e labour gant ar Britaned. Dalc'het e veze bodadegoù ar Boule er Bouleuterion, ur savadur a oa e-kichen an Tholos en agora. Dilennidi pep meuriad a chome e-doug un dekvedenn eus ar bloavezh (35-36 devezh), ar britaniezh, en ur savadur tost d'ar Bouleuterion, ar Pritaneia, noz-ha-deiz. Prest e vezent dalc'hmat d'ober war-dro aferioù ar geoded. Labour pennañ ar Boule a oa dastum ar c'hinnigoù lezennoù kinniget gant keodediz, ha goude prientiñ an dnavez-lezennoù evit gallout goude se bodañ an Ekklesia.\nAr vagistrated[kemmañ | kemmañ ar vammenn]\nJedouerioù identelezh da dennañ ar magistradurioù d'ar sord, Mirdi Agora an henamzer en Aten\nMerañ a raed aferioù pemdez ar geoded ha diwall a raent ma vefe doujet d'al lezennoù. En o zouez 10 strategour hag a rene an arme a veze dilennet hag a c'halle bezañ dilennet meur a wezh. Lod eus ar vagistrated evel kuzulierien ar Boule ha barnerien an Helie a veze tennet d'ar sort bep bloaz. Ar re bouezusañ avat evel ar strategourien (strategoi) a veze dilennet bep bloaz. Galloud ar vagistrated a ranke bezañ pleustret en un doare stroll ha morse en un doare hiniennel. Kontrolet e veze labour ar vagistrated hag ar gannaded e fin o c'harg. Evel se e kontrole Ateniz o magistrated en un doare efedus hag e virent oute da zont da vezañ tiranted.\nAr dokimasia a oa an enselladenn a veze graet war ar vagistrated da zont evit disteraat heuliadoù fall an dennadeg d'ar sord. Dre an enselladenn-se e wiried e oa keodedour an danvez magistrat, en doa an oad izelañ rekis, n'en doa ket bet ar garg-se biskoazh hag e oa dellezek anezhi. Dalc'het e veze dirak an Eklezia, pe an Helie, pe dirak an daou.\nAn Helie[kemmañ | kemmañ ar vammenn]\nKleroterion, ardivink da dennañ ar varnerien d'ar sord, Mirdi Agora an henamzer en Aten\nAl lez-varn poblek-se a oa ennañ 6000 keodedour, atav koshoc'h evit 30 vloaz ha rannet e dek rummad 500 keodedour (gant 1000 a veze miret ouzhpenn) a veze tennet d'ar sord bep bloaz evit dont da vezañ ezel eus an Helie.\nAn Aeropagos[kemmañ | kemmañ ar vammenn]\nAn Aeropagaos a oa un ensavadur politikel a oa anezhi a-raok an demokratiezh hag a vije bet krouet gant doueed. He fal kentañ a oa « mirout al lezennoù », da lâret eo da ziwall e vefe doujet d'ar vonreizh. Abalamour da se en doa galloudoù justis ledan-kenañ. E izili a oa keodediz hag a oa bet Arc'honted, da lavaret eo tudjentil pinvidik ha galloudus. Goude adreizadenn -487 e voent tennet d'ar sord. Dont a ra he anv eus un anv-lec'h, hini "tuchenn Ares", an Areopagos, e lec'h ma veze bodet. Edo an duchenn-se en Aten, el lec'h ma prezegas Paol Tarsus, nepell diouzh an Akropolis. Abaoe ar prantad arkaek e oa bet dalc'het prosezioù eno. E liamm gant Ares, diazezet war ur gerdarzh gaou marteze, a c'hallfe bezañ savet evit displegañ an anv-lec'h hepken. E lec'h e diavaez an agora a oa kalon ar geoded zo un arouez kreñv : an torfedoù ne vezont ket digemeret er geoded!\nA-drugarez da adreizhadennoù Drakon e c'halle ar geodediz sevel klemm d'an Areopagos a-enep ar vagistrated o doa graet gaou oute e-doug o c'harg. Kreñvaet e oa c'hoazh galloud an Areopagos gant adreizhadennoù Solon, hag hemañ a zeuas da vezañ un doare kuzul ar furien hag a wareze ar geoded a-enep ar gourdrouzoù eus an diabarzh (Diwall a rae evel se - en un doare souezhus a-walc'h - ouzh an iriennoù savet a-enep an demokratiezh) met re an diavaez ivez. Abalamour da se, ne rente kont an Aeropagos eus e obererezh dirak ensavadur ebet. Goude adreizhadennoù Kleistenes hag ar brezelioù medek, ar galloud dalc'het gant an Areopagos a zeuas da vezañ kreñv-kenañ. Efialtes ha Temistokles a labouras kevret evit bihanaat al levezon-se hag da greñvaat re an Eklezia, ar Boule, ha lezioù-barn nevez an Helie. Goude -462, an Areopagos n'he doa ket galloud politikel ebet ken ha dont a ra da vezañ un ensavadur kozh ha doujet hag a varn ar muntroù hag an aferioù relijiel.\nAdtapet diwar « https://br.wikipedia.org/w/index.php?title=Demokratiezh_Aten&oldid=1861278 »


Kaozeal:Italia - Wikipedia\nUn implijer dianav a gav dudius krouiñ pennadoù goullo evit diheñchañ an dud. Pennad da ziverkañ e-keit ha ma chom goullo. --Fulup 5 Gen 2006 da 17:35 (UTC)\nNe gomprenan ket peseurt diheñchañ a welez : ur pennad da ledannaat eo ha nompas da nullañ. Ret eo kinnig an tu da leuniañ anezhañ. A-hent-all, n'eus ket tu d'am soñj, drevezañ ar galleg en ur treiñ bouchon gant stouv. Gwelloc'h e vije ober gant divrazadur, ma z'eus ezhomm. --Ch. Rogel 15 Gen 2006 da 17:38 (UTC)\nPa'm boa skrivet ar pezh am boa skrivet e oa bet savet ur pennad goullo. M'eo bet boulc'het war-lerc'h gant unan all n'eo ken gwell a se evel-just. Da ziwall zo da grouiñ liammoù na gasont ket da wir pennadoù. Ma'z eus re anezho e kavo d'al lennerien eo liammoù faos ha n'eus ket pennadoù a-dreñv. Koll a raint fiziañs er wiki. Ret eo d'an traoù bezañ sklaer : liamm ruz = pennad ebet. Liamm glas = ur pennad zo ha talvezout a ra ar boan klikañ evit lenn anezhañ. Ouzhpenn eo dañjerus krouiñ liammoù goullo rak e c'hallfe ur pennad bezañ savet gant unan bennak nemet ma kav dezhañ eo savet dija. --Fulup 15 Gen 2006 da 17:58 (UTC)\nAr banniel LabourAChom a zo evit broudañ an dud a blijfe dezhañ ledanaat ar pennad. Ma kaver ur pennad kazi goullo, gwelloc'h eo sevel div frazenn, ur rummad aes da gavout ha lakaat ar banniel. Posubl eo lakaat ar pennad e roll ar pennadoù a zo diouer er wiki-mañ (gant un displegadenn vihan).\nAnv amjestr: meur a dra eo Italia. Bianchi-Bihan (kaozeal) 5 Her 2013 da 11:23 (UTC)\nAdtapet diwar « https://br.wikipedia.org/w/index.php?title=Kaozeal:Italia&oldid=1529393 »\nKemmoù diwezhañ degaset d'ar bajenn-mañ d'an 5 Her 2013, da 11:23.


(4,9/5) - 24 Voti - 24 Recensioni\nDa Giulia C. il 19 Feb. 2020 (Salvaslip Charlie Banana - 3 pz. -) :\nDa il 02 Nov. 2019 (Salvaslip Charlie Banana - 3 pz. -) :\nDa il 14 Ott. 2019 (Salvaslip Charlie Banana - 3 pz. -) :\nDa il 17 Sett. 2019 (Salvaslip Charlie Banana - 3 pz. -) :\nDa il 20 Giu. 2019 (Salvaslip Charlie Banana - 3 pz. -) :\nDa il 19 Ott. 2018 (Salvaslip Charlie Banana - 3 pz. -) :\nDa il 18 Sett. 2018 (Salvaslip Charlie Banana - 3 pz. -) :\nDa il 31 Ago. 2018 (Salvaslip Charlie Banana - 3 pz. -) :\nDa il 23 Ago. 2018 (Salvaslip Charlie Banana - 3 pz. -) :


Navet devez warn-ugent a viz Meurz\nAbad Luxenil (***-625)\nEstas a oe ganet er Bourgogn, hag a oe unan eus ar vugale vrudetan a zavas, er c'horn-douar-ze, d'ar Frans ha d'an Iliz. Savet e oe gant sant Kolomban, abad Luxeuil. Pa reas ar rouanez Brunehault hag he mab-bihan Thierry, da Golomban mont eus o rouantelez, war zigare ma rebeche d'eze an dizurziou a rene en o lez, Eustas a gemeras e garg hag a welas, en e amzer, betek 600 manac'h o vevan en Luxeuil.\nKement e verve ar gwad en e galon, dre garante evit an Otrou Doue, ma ne oa ket evit miret da gemer preder gant ene kement hini a 'n em gave gantan. E deneredigez a reas d'ezan en em drei, dreist-oll, warzu ar bec'herien, e rê diouz o c'hennerzi hag o frealzi gant e gomzou mat.\nAr zant a ziskouezas, dreist-oll, e furnez, en afer en devoe gant Agrestius, unan eus e venec'h. An den-man, goude bezan bet sekretour ar roue Thierry, a oa en em dennet en manati Luxeuil. Eun de, e c'houlennas ouz Eustas ôtre da vont da brezek an Aviel er broiou dife. An abad santel, o c'houzout ne oa ket barrek awalc'h d'ober al la-bour-ze, a c'hoantaas e zizrei, mes Agrestius a oa ken pennek ma oe red e lezel da vont da heul e zorc'hen.\nEur pennad goude e tizroe, hag elec'h bezan grêt vad endro d'ezan, en devoa digoret e spered da eleiz a c'hevier a c'hoantaas silan etouez ar venec'h, e vreudeur.\nAn abad a reas d'ezan rei peuc'h.\nNeuze, ar fals-manac'h a 'n em lakas da zrouk-prezek diwar-benn lezennou sant Kolomban. Ar guden a deuas da luian kement, ma oe red bodan eur c'honsil, en Makon, d'he diluian.\nEno, Eustas a zispennas, an eil goude egile, holl lavariou Agrestius, hag e c'halvas anezan da vont, a-benn eur bla, dirak lez-varn an Otrou Doue, da respont eus an dismegans en devoa klasket teuler war sant Kolomban.\nAbarz eur bla, Agrestius hag e vignoned a oa et holl dirak o barner.\nEustas, war e gozni, a roas an dilez eus e garg, evit gallout lakat e holl amzer gant ar bed-all.\nGoude eur c'hlenved hirr ha tenn, e roas e ene da Zoue, d'an 29 a viz meurz 625. Darn eus e relegou a virer c'hoaz en Flavigny.\nAn neb a lemfe an drouk-prezegerez eus ar bed, eme sant Fransez a Zal (1), a lemfe mammen an darn vrasan eus ar pec'hejou.\nAn neb a lem, hep dlgare, e vrud vat digant an nesan, ouspen ma tle kovez c bec'hed, a dle dic'haouan, rak den n'hell mont d'ar baradoz gant madou laeret, hag etouez madou an nesan, ar vrud vat da gentan.\nAn neb a zrouk-prezek hag an neb a selaou drouk-prezek, eme sanl Bernard, eman an diaoul enne o-daou; en unan, eman en e deod, en egile, eman en e skouarn.\nSant Augustin, an doktor bras, en devoa en e di eur skritell, a wel d'an holl, e oa warni ar c'homzou-man :\nMar teuez aman, drouk-prezeger,\nPrenn mat da veg, pe kerz d'ar gêr !\nHo pedi hag hoc'h aspedi a ran eta da chom hep drouk-prezek eus ho nesan en doare ebet; na damallet ket d'ezan pec'hejou ha n'en deus ket grêt; na zizoloet ket ar re an eus grêt hag a zo kuzet; na gresket ket ar re a zo anavezet.\nNa lavaret ket : « Hen-ha-hen a zo eur mevier, » war digare m'ho peus e welet meo eur wech; na : « Hen-ha-hen a zo eur gwall-den, » war digare m'ho peus gwelet droug ennan eur wech; kaout eur mank n'eo ket kaout eun tech eo.\nHa goude ma vefe bet eun den pec'her epad pell amzer, e c'heller fazian o rei al lezhano-ze d'ezan.\nSimon al lor a lavare e oa Mari-Madalen eur bec'herez, abalamour m'oa bet gwechall; gaou a lavare, rak dizroet oa war an hent mat, ha Jezuz-Krist a zifennas ar benitantez santel eneb ar gwall-deodou.\nMes war digare 'n em ziwall diouz an drouk-prezegerez, arabad eo meuli an droug; red eo kaout abeg en treo, pa ve dleet kaout abeg enne.\nN'eus nemet eur rumm pec'herien hag e c'heller kornz aneze heb aon, hag eo enebourieu touet an Otrou Doue hag an Iliz; ar re-ze a renker embann o zroiou kamm, uhellan ha pellan m'heller : ar garante a die ober d'imp huchal war ar bleiz, n'eus forz pelec'h eman, pa glask sailhat war an denved.\n(1) Ar Vue devot, XXIXet pennad.


Talal Iañ Jordania - Wikipedia\nTalal Iañ Jordania\nTalal ben Abd Allah\nRen 20 a viz Gouhere 1951\n11 a viz Eost 1952\nKentad Abdallah Iañ Jordania\nWarlerc'hiad Hussein Iañ Jordania\nGanedigezh 26 a viz C'hwevrer 1909\nMarv 7 a viz Gouhere 1972\nTad Abdallah Iañ Jordania\nMamm Mousban bint Nasser\nTalal ben Abdallah (arabeg : طلال بن عبد الله Talal ben Abd Allah), bet ganet d'ar 26 a viz C'hwevrer 1909 e Mekka, Impalaeriezh otoman ha marvet d'ar 7 a viz Gouhere 1972 en Istanbul, Turkia, a oa mab henañ Abdallah Iañ Jordania hag he wreg kentañ Mousbah bint Nasser.\nRoue Jordania e voe d'e dro goude drouklazhadenn e dad d'an 20 a viz Gouhere 1951 e Jerusalem.\nEn abeg da gudennoù yec'hed, a voe deznaouet evel skinofreniezh, e voe rediet da zilezel an tron d'an 11 a viz Eost 1952.\nE vab Hussein, 17 vloaz, a voe roue Jordania neuze.\nE ti e dud e voe skoliataet Talal ben Abdallah kent mont d'ar Rouantelezh-Unanet da heuliañ ur stummadur milourel e Royal Military College Sandhurst, Berkshire.\nE 1929 e voe diplomet, ha mont a reas da isletanant e rejimant marc'hegerezh al Legion Arab, a oa stag ouzh ur rejimant breizhveurat e Jerusalem hag ouzh ar Royal Artillery ("Kanolierezh Roueel") e Baghdad.\nUn ofiser 43 bloaz e oa Talal ben Abdallah pa voe lazhet e dad e moskeenn Al-Aqsa Jerusalem ; gant e dad-kozh e oa Hussein, 15 vloaz ha mab Talal, a voe saveteet dre berzh ur vedalenn a oa war e vruched, ma tazlammas ur boled bet tennet gant an drouklazher – ur Palestinian yaouank, gougemennet gant ur c'havailhad ne felle dezhañ e vije peoc'h etre Jordania hag Israel.\nPetra bennak ma voe berr e ren e tegasas Talal Iañ Jordania araokadennoù bras er rouantelezh : ur vonreizh nevez a voe kaougantet d'ar 1añ a viz Genver 1952, a lakae ar gouarnamant en e bezh da vezañ atebek a-stroll dirak Parlamant ar rouantelezh, pep ezel anezhañ o vezañ atebek en un doare hiniennel ivez.\nA-hed e ren e klaskas Talal Iañ Jordania habaskaat an darempredoù etre Jordania hag ar Stadoù arab amezek – Arabia Saoudat hag Egipt pergen, a oa bet brouzet ouzh e dad Abdallah Iañ Jordania en abeg d'e strivoù da gavout peoc'h gant Israel.\nEn Istanbul e varvas Talal Iañ Jordania d'an oad a 63 bloaz, ha beziet e voe e Mozoleon Roueel Amman.\n↑ Time Magazine, 18/08/1952 (en)\n↑ Hiziv : Royal Military Academy Sandhurst (en)\nAdtapet diwar « https://br.wikipedia.org/w/index.php?title=Talal_Iañ_Jordania&oldid=1766800 »\nKemmoù diwezhañ degaset d'ar bajenn-mañ d'an 29 Eos 2017, da 09:49.


tort - Wikeriadur\nAmprestet digant ar galleg kozh : tort « gweet ».\nEn deus un tort.\nKoulskoude, me wel e teuez da veza tort, hag an dud tort, emezo, a zo pôtred dilu! — (Erwan ar Moal, Bilez hag e vestr, Feiz ha Breiz, Brest, 1926, p. 4.)\nKoantig, koantig ma mestrez, tort a-dreñv ha tort a-raok :\nMar be arc’hant ’vit ar bosoù, me a dalc’ho mat d’ar c’hrog. — (Fañch an Uhel, Soniou Breiz-Izel 2, Pariz, 1891, 1971, p. 48.)\nKromm, pleget, pa gomzer eus rannoù korf an den.\nMet unan anezho a oa tort. — (Marsel Klerg, Faltazi an amzerioù kent, Mouladurioù Hor Yezh, 1999, p. 167.)\nEn deus un tort\nesperanteg : ĝiba (eo)\ngalleg : bossu (fr)\nido : giboza (io)\nitalianeg : gobbo (it)\nnederlandeg : gebocheld (nl)\nsaozneg : hunch-backed (en)\ntort /ˈtɔrt/ gourel (liester torted)\nDen en deus un tort.\nUr wezh e oa daou dort, Nonnig ha Gabig, hag ez oant mignoned o-daou. — (Fañch an Uhel, Kontadennoù ar Bobl/4, Al Liamm, 1989, p. 17.)\nDen en deus un tort\nalamaneg : Buckliger (de)\nbelaruseg : гарбаты (be)\nesperanteg : ĝibulo (eo)\nhungareg : púpos (hu)\nnederlandeg : bultenaar (nl)\nperseg : کوژپشت (fa)\npoloneg : garbaty (pl)\nportugaleg : corcunda (pt)\nrusianeg : горбун (ru)\nsaozneg : hunchback (en) , humpback (en)\nspagnoleg : jorobado (es)\ntort /ˈtɔrt/ gourel (liester tortoù)\nBalir ar c'hein pe ar bruched en abeg da zistumadur al livenn-gein pe ar glerenn.\n[...] hag an tort-se war ma c'hein ne ra bemdez nemet kreskiñ [...]. — (Erwan ar Moal, Bilez hag e vestr, Feiz ha Breiz, Brest, 1926, p. 9.)\nHa kerkent e voe lemet e dort dezhañ, hag e tistroas d'ar gêr, skañv hag eeun, ha zoken ur paotr koant. — (Fañch an Uhel, Kontadennoù ar Bobl/4, Al Liamm, 1989, p. 18.)\nalamaneg : Buckel (de)\nesperanteg : ĝibo (eo)\nsaozneg : hump (en)\nAmprestet digant ar galleg kozh : tort « gweet »\navoir tort : na vezañ ar gwir gant unan bennak\nAdtapet diwar « https://br.wiktionary.org/w/index.php?title=tort&oldid=319944 »\nKemmoù diwezhañ degaset d'ar bajenn-mañ d'an 17 Eos 2021, da 11:27.


Levr trede - Chap. XIII. - Wikimammenn\nLevr trede - Chap. XIII.\nVictor Guilmer, 1836 (p. 282-285)\n◄ Hon affectionou hac hon desirou a dle sevel varzu an êe. Petra dleomp da ober evit tenna ennomp ar Speret-Santel. Pep-unan, erves e stad, a dle caout un desir ardant evit gloar Doue ha silvidigues an eneou. ►\nPetra dleomp da ober evit tenna ennomp ar Speret-Santel.\nJesus en devoa promettet digas e Speret-Glan d’e Zisqihien. Mari, evit er receo, en em dennas er Cenacl gant an Ebestel, Qerent Jesus hac ar Gragues santel, pere ho devoa heuliet Jesus en e veachou.\nEr silanç eus ar retræt hac en exerçiçou eus ar beden en em zisposent da receo ar Speret-Santel.\nOll assamblet en eur memes lec’h, o c’halon hac o bolontes unanet, e forment an desirou an ardanta evit tenna varnezo ar Speret divin-se, sourcen eus ar guir santeles.\nDispositionou excelant evit receo an Doue a garantes ! Carout a ra en em gommunica d’an eneou fervant, pere er c’hlasq pell dioc’h an trous hac an afferou eus ar bed hapere a adress dezan pedennou ardant ha sincer.\nOh ! gant pebes effet e c’houlenne, dreist peb tra, Mari, an donedigues eus ar Speret-Santel, dre ferveur he phedennou, dre burete he dezirou, dre bres bac ardeur he c’harantes !\nQement hini a yoa er memes gortos, a dlie en em santout cals courachet dre bresanç hac exempl ar Verc’hes-se.\nBeza e zoa deja leun a c’hraç. Mæs, ar Speret-Santel, o falvezout dezan pinvidicaat atao e bried dre e zonæsonou, Mari a zigassas an oll disposionou a zesire hac a c’houlenne Doue.\nPeguen abondant benac e ve en un ene graçou ar Speret-Santel, an ene a ell atao receo re neves.\nAbalamour ma zeo bet fidel, e deus recevet cals a c’hraçou. Mar cuntunu en e fidelite, Doue a reserv evithi un nombr bras a re-all.\nTensor donæsonou Doue n’en deo jamæs goullanteret. An nep a anavesfe, evel Mari, an excelanç eus a zonæzonou Doue, ne velfe mui netra dign a istim var an douar.\nAn donæsonou hac ar graçou-se a raffe e oll desirou.\nAh ! petra da sonjal eus a yenien en darn vuya eus ar gristenien var ar poënt-se ? Petra da sonjal eus an nebeut a c’hoant о deus evit ar pes a so an digna eus a zesirou o c’halon ?\nHac hi a so qen indifferant var sujet faveuriou ar bed ?\nAllas ! n’en deus poan na guemerfent evit o obten. Epad ma consideront evel eur ves hac eur gonfusion beza paour a vadou an douar, n’ho deus qet a ves da veza paour avadou spirituel, a c’hracou.\nO Speret divin ! grit din-me anaout va miser spirituel. O c’hui, pehini a ro pep graç ha pep donæzon barfæt, c’hui ebqen, ô Doue ! a ell communica din ar guir binvidiguezou.\nAnavezout a ran gant regret em ene penaus va resistanç d’oc’h inspirationou am rent tout-a-fæt indign eus ho madoberou. Mæs hirio e c’hunissan va peden gant an hini a rea deoc’h gueich-all ar Verc’hes er Cenacl, ha ne oufe qet neuse va pheden beza disagreabl deoc’h na mancout d’ho renta favorabl din.\nMe he phed he-unan, ar Verc’hes-se, qer galloudus var ho calon, me he suppli da implija he intercession em faveur, en ho qever.\nPliget ganeoc’h, ô Guerc’hes ! pried ar Speret-Glan, goulen evidon digantan ar speret a furnes pehini, oc’h ober din tanva madou an êe, a rento divlas evidon ar madou faus hac an avantachou væn eus ar bed-ma ; ar speret a ententamant hac a sclêrigen, pehini am sclærrayo er vro-ma a denvaligen, a rayo din anaout henchou Doue, hac am instruo eus ar guirioneziou eternel ; ar speret a gusul, pehini a rayo din disoloi hac evita al laçou stignet d’am ene, e pep amser, gant adversourien va silvidigues ha va pherfection ; ar speret a ners hac a gouraich, pehini am savo dreist va sempladures, a rayo din trêc’hi va phassionou, resista oc’h an torrant eus ar goal exempl, disprijout ar respet humen, bressa dindan va zreid pompou ar bed, hac am rento fermoc’h er resolutiouou eus va bolontes, en alfectionou eus va c’halon evit Doue ; ar speret a zoujanç hac a zevоtion, pehini am c’hunduo hac am c’hourajo e servich an Autrou-Doue, en observation eus e lezen hac en henor a dlean da renta dezan evel d’am c’hrouer, d’am zad, d’am salver ha d’am barner.\nAdtapet diwar « https://br.wikisource.org/w/index.php?title=Levr_trede_-_Chap._XIII.&oldid=113509 »\nKemm diwezhañ d'an 2 Gen 2018 da 14:56\nKemmoù diwezhañ degaset d'ar bajenn-mañ d'an 2 Gen 2018, da 14:56.


Ankeniet bras eo an arzourien abaoe penn kentañ ar c'henfinañ. Nullet an abadennoù, ar gouelioù... Evit pegeit, den ne oar. O c'hortoz diskleriadurioù Emmanuel Macron e oant evit gwelout skaeroc'h. Un tamm frealzet int bet, met hervezo n'eo ket resis awalc'h c'hoazh. Aon o deus e padfe an enkadenn.\nPublié le 06/05/2020 à 20h12 • Mis à jour le 12/06/2020 à 11h41\nGwennyn he doa da seniñ e Sao Paulo en devezhioù-mañ • © Eric Legret\nKrouiñ a reont a'benn bezañ selaouet. Awenet int gant ma c'hellint rannañ, kinnig o labour d'an arvesterien. N'eo ket bet aes ar mare kenfinañ evit an arzourien, ken latareg m'eo an amzer da zont, ha ken distabil o statut "spanaerien". Nullet o holl abadennoù, o zroiadoù hirgortozet... Pegoulz e c'hellint mont en-dro war al leurenn? Ha war peseurt leurenn? Lod eus ar respontoù o deus bet gant ar Prezidant E. Macron ar beure-mañ, met n'eo ket peursklaer an traoù c'hoazh hervezo. Gortoz a reont resisadurioù.\nPeogwir e vo start ha "du" ar bloavezh-mañ o doa goulennet ar spanaerien e vefe "gwenn" da lâret eo "ne gontfe ket" hag e vefe jedet o gwirioù war feur ar bloavezh a-raok. Eus an tu-se int bet klevet tamm pe damm gant ar Prezidant, met n'eo ket peursklaer an traoù. Goulenn a ra Emmanuel Macron diganto ur seurt "eskemm" : reiñ un tamm eus o amzer evit kinnig abadennigoù pe ober war-dro ar vugale er skolioù a-raok fin ar bloavezh skol.\n"Labourat gant ar skolioù a ran abaoe pell" eme Dom Duff, "ha prest on d'ober c'hoazh, gant ma vo paeet evel ma veze paeet a-raok evel just". Kraouiet eo ar c'haner e Langoned, hag oc'h en em c'houlenn a-benn pegoulz e c'hello mont war al leurenn en-dro. D'ar Stadoù-Unanet en dije ranket mont e miz Even evit un droiad 12 abadenn... Nullet peptra.\nDom Duff a oa war-nes mont d’ar Stadoù Unanet evit un droiad 12 abadenn • © Michel Thierry\n"Dre chañs eo bet degemeret ar "bloavezh gwenn", mod all vefe bet start da vat evit an holl! Met estreget saveteiñ an arzourien zo d'ober. Ret vo deomp kaout lec'hioù, salioù, aozadurioù da gas ar sevenadur war-raok. Hepto ne vo graet netra." Sikourioù en deus prometaet ar Prezidant. Da vezañ resisaet gant ministr ar sevenadur en devezhioù da zont.\nMont da ganañ er skolioù\nEvit Gwennyn, mont da ganañ er skolioù ne vo ket re start, pa ra abaoe pell dija ha pa blij dezhi. "Un deal mat eo. Met moarvat ne vo ket posupl diouzhtu rak gwall luziet eo an distro evit ar skolaerien hag arabat e vije ur redi evit an holl arzourien, rak lod n'int ket kustum da dreuzkas. Dre chañs hon eus ar statud spanaer, hag e vo roet ur bloavezh gwenn deomp, rak mod all e vefemp digalonekaet" eme ar ganerez he dije ranket bezañ e Sao Paulo en devezhioù-mañ evit teir abadenn. Klasket he deus krouiñ e-pad an amzer genfinañ met anzav a ra "n'eo ket aes lakaat an awen da zont ha kas raktresoù war raok pa vezer ankeniet".\n"Baleadennoù da c'hortoz e vefe digoret ar salioù..."\nEvit Lukaz Nedeleg avat, n'eo ket ken frealzus diskleriadenn ar Prezidant, pa n'eo ket paket ar statud spanaer gantañ evit poent. O kregiñ gant ar vicher konter emañ, komedian eo ivez dibaoe un nebeut mizioù gant ar strollad "La Obra". "N'on ket re souezhet siwazh" emezañ, "met sklaer eo, ar re yaouank eveldon a vez laosket a-gostez. Padal e oa lañset mat an traoù ganin, raktresoù brav gant skolajoù ar vro, hag a-daol trumm e y'a pep tra d'an traoñ."\nAr Prezidant ne zegas diskoulm ebet d’ar re yaouank evel Lukaz Nedeleg hag a zo o kregiñ gant ar vicher • © Karine Baudot\nSpi en deus Lukaz gellet kinnig baleadennoù-kontadennoù e-kerzh an hañv. Evit an douristed hag evit tud ar vro. "Da c'hortoz e tigorfe ar salioù en dro rak ne c'hellomp ket labourat er maez e kreiz ar goañv... Emichañs n'o do ket aon an arvesterien hag e teuint da selaou."\nAon o deus an arzourien e vefe troet an dud da chom er ger dirak o fost tele ma ne vez ket diskoulmet kudenn ar c'hleñved-red buan a-walc'h. Deomp-ni holl da reiñ fiziañs dezho, rak a-viskoazh eo bet ar sevenadur ur mod da frealziñ an dud goude an enkadennoù bras.\ncopier le lien https://france3-regions.francetvinfo.fr/bretagne/diskleriaduriou-ar-prezidant-an-arzourien-o-c-hortoz-resisaduriou-1825550.html\nAccueil > Bretagne > Diskleriadurioù ar Prezidant : an arzourien o c'hortoz resisadurioù


Liger-Atlantel : ar c'huzul departamant a ro arc'hant da Afrika\nUr gwir bod-espern eo ar re wenn, neketa ?\nMilionoù ha milionoù a zivroidi a zo war hon douar, maget ganeomp. Met n’eo ket a-walc’h war a seblant, dav eo dimp kas forzh arc’hant war-eeun da Afrika ivez. Departamant al Liger-Atlantel a zo fier-ruz da embann ez eus bet soutenet gantañ « 29 raktres e broioù all » ar bloaz-mañ. N’eus ket tud paour a-walc’h e Breizh ? Met e peseurt broioù ez a hor arc’hant a-benn ar fin ? Norzh-Iwerzhon ? Pologn m’emañ al lu polonad o tifenn Europa a-enep al lanvioù a estrañjourion ?\nN’eo ket ! Ne faotañ ket d’an Departamant souten raktresoù e broioù Europa. En Afrika ne lavaran ket. Rak en Afrika evit an darn vrasañ anezho. E 2021 ez eus bet soutenet 13 raktres en Afrika gant an departamant 44. Listenn ar broioù : Afrika ar Su – Benin – Burkina Faso – Kameroun – Gine – Madagaskar – Maroko – Maoritania – Republik Kreizafrikan – Kongo – Senegal – Togo ha Tunizia\nOuzhpenn-se ez eus bet soutenet ur raktres er Reter Tostañ, ar Palestin, hag unan all e Kreiz Amerika : Nikaragua.\nBep bloaz e vez roet yalc’hadoù eus 1500€ da 20 000€ da vroioù ha poblañsoù hag o deus kasoni ouzh europeiz, neuze. Arc’hant foranet evidomp kar ne vir ket ouzh ar poblañsoù-se da aloubiñ tamm-ha-tamm hor bro.\nAdkavit amañ ar raktresoù e broioù estren arc’hantaet gant hor gwenneion !\ndepartamant al liger-atlantel\nManeguen 27/11/2021 08:50\tAt\t8 h 50 min\nDiouzh un tu all ez eo mat o sikour da ziorren o bro evit ma chomfent eno kentoc’h eget divroañ da Europa.\nE brezhoneg 25/09/2021 04:10\nPornizhan (44) : an ti-kêr a laka kresk war an taos war al lojeiz evit an eil-tiez


(Adkaset eus Charlez ar Govig)\nPoltred Charles Le Goffic (1934)\ngant Louis Henri Nicot\nCharles Le Goffic (pe Charlez ar Govig), bet ganet d'ar 14 a viz Gouere 1863 e Lannuon (Bro-Dreger), e-lec'h m'eo bet marvet d'an 12 a viz C'hwevrer 1932, a oa ur barzh, ur skrivagner hag un emsaver breizhat.\nMouller ha levrier e Lannuon oa e dad. Studiet en deus e skolaj Lannuon, e lise Naoned hag el lise Charlemagne e Pariz. Resevet eo bet e kenstrivadeg an agregadur e 1887. Kelenn a reas e Nevers, en Evreux en Havr-Nevez.\nKregiñ a reas da skrivañ e-keit-se. Reiñ a reas buhez d'ar gelaouenn Chroniques gant e vignon Barrès. Embann a reas un dastumad barzhonegoù e 1889 : Amour Breton. E gentañ romant Le Crucifié de Keraliès a voe enoret gant Akademiezh Frañs e 1891. Adalek 1896 e tilezas an deskadurezh evit bevañ diwar e labour skrivagner. Bevañ a rae e Pariz e-kerzh ar goañv hag e Tregastell e-pad an hañv.\nSkrivet en deus kalz. E romantoù pouezusañ zo : Passé l'amour, La Payse, Morgane, L'Erreur de Florance, Croc d'argent, Le Pirate de l'île Lerne ha L'Abesse de Guérande, gwelet gant tud zo evel e romant gwellañ. Skrivet en deus levrioù o tanevelliñ darvoudoù istorel o tennañ da Vreizh (Les Bonnets Rouges ha La Tour d'Auvergne) pe a-zivout ar brezel bed kentañ (Dixmude, Le Marais de Saint Gond ha La Victoire de la Marne).\nBrudet eo evit bezañ skrivet L'Âme bretonne, peder levrenn a istorioù, prizius evel deskrivadur eus stad Vreizh d'e vare.\nSkrivet en deus pezhioù-c'hoari ivez : Le Sortilège, Dernière bataille, Sans nouvelle, Le Pays, Marie-Reine, hag un toullad studiadennoù evel Racine, La Versification, La Littérature du XIXe siècle ha Les Poètes de la mer.\nBet eo bet graet marc'hg Lejion a enor Frañs e 1900 hag ofisour goude.\nDilennet eo bet prezidant ar "Société des Gens de Lettres" e 1922.\nDilennet eo bet ezel Akademiezh Frañs e 1930.\nLe Crucifié de Keraliès (1892), ouvrage couronné par l’Académie française.\nSur la côte (1896) , ouvrage couronné par l'Académie française.\nL'Âme bretonne (4 vol., 1902-1922)\nLa littérature française au Patrom:S- (1909)\nLa Littérature française aux Patrom:S2- (1920)\nMille Bretons Dictionnaire biographiquegant Jean-Loup Avril, embannet gant Les Portes du Large e 2002, ISBN 2-914612-07-9\nLec'hienn an "Académie Française"\nAdtapet diwar « https://br.wikipedia.org/w/index.php?title=Charles_Le_Goffic&oldid=1830283 »\nKemmoù diwezhañ degaset d'ar bajenn-mañ d'an 1 Meu 2019, da 18:36.


Lorient.bzh: Petra nevez ?\nKoad ar C’hastell zo komañset da cheñch penn-da-benn\nUn tachad gober astennet ; ur c’hinnig anneziñ lakaet doc’h razh an dud, kozh ha yaouank ; kalite ar savadurioù hag an tachadoù foran ; muioc’h a aveadurioù hag a servijoù ; tachennoù douar arboellet ar muiañ ar gwellañ ; kemmesk sokial…\nUr pikol treuzfurmadur zo boulc’het e Koad ar C’hastell, evit beviñ gwell asambl hag evit bout stad ennomp é vout é chom en ur c’harter bourrus hag a zo an natur e pep korn anezhañ !\nA-du emañ savet an ajañs vroadel evit nevesaat ar c’hêrioù get ar raktres. Get Kerwenaneg Kreiznoz emañ Koad ar C’hastell er renk kentañ e-barzh ar Programm broadel nevez evit adneveziñ ar c’hêrioù (PBNAK).\nDeomp da redek !\nAr Redadeg a dremeno dre an Oriant d’ar Lun 23 a viz Mae, àr-dro 4e15 vintin.\nAr redadeg brudet evit ar brezhoneg zo àr un dro un degouezh kengred, sportel, sevenadurel, bevet a-gevret ha get plijadur. Arouez ar brezhoneg eo ar vazh-test a zo ur skrid dalc’het kuzh enni : treuzkaset e vez a zorn da zorn ha lennet e vez e fin ar redadeg. Honnezh zo un arouez ag ar feson ma vez treuzkaset ur yezh vev, a rummad da rummad, en ur zastum argant evit raktresoù hag a harpo he implij er gevredigezh a-vremañ.\nFotoioù prim ha barzhel\nUr benveg marzhus eo, evit an dud vras kerkoulz evel evit ar vugale » eme Nastasja Duthois. Goude m'he deus dizoloet ar sianotip e ergerzh kement a c’heller gober getañ en he oberennoù awenet get an natur. « Simpl eo ar feson d’ober sianotip : n'eus nemet meskiñ div zileizhenn diàr houarn, lediñ ar meskaj-se àr ar skor get ar gwisponig, ha lakaat un dra àrnezhañ, evel un delienn, ur boked. Hemañ a dalv da guzh : e verk a zeu àr wel e gwenn pa vez lakaet ar skor er gouloù. Get an heol e stag ar produ kimiek, en ur ziskuliiñ ur c'haer a liv glas sian ». Doc’h ar c'hoari get ar merk ha get an dreuzwelusted ec’h eus tennet doc'htu ur skouerenn dibar. « Bremañ ma ran get ar sianotip ne choazan ket ken an traoù a zastuman evel e-raok mes doc'h pegen treuzwelus int, doc'h o stumm, ha doc'h an efed a vo produet gete.\nNastasja Duthois - © Bernard Galeron\nÀr-du kreiz-kêr © Stéphane Cuisset\nE-leizh a berzhioù mat en deus kreiz-kêr an Oriant ; neoazh niverus eo an dalc'hoù a zo stag doc'h e amzer da zonet. Fiñvusted, lec'hioù foran, reneveziñ... Penaos roiñ muioc'h a c'hoant da vonet da eno ? Penaos aoziñ gwell ar c'hinnig parkiñ, aesaat ar buheziñ hag an darempredoù plijus etre an dud ? Penaos gwellaat c'hoazh buhez an 10.000 a annezidi àr ar pemdez ? Ur c'huzuliata, anvet "Ma c'hreiz-kêr arc'hoazh", zo bet graet a-zivout ar goulennoù-se. Àr un dro ec'h eus bet roet lañs d'ur programm evit ar genberc'henned, evit harpiñ reneveziñ ar savadurioù. Donemat e kreiz-kêr, kalon virvidik an Oriant !


Journal de Renaud Camus, samedi 9 octobre 2021\ncréée le samedi 9 octobre 2021, 10 h 44\nmodifiée le samedi 9 octobre 2021, 10 h 47Plieux, samedi 9 octobre 2021, dix heures du matin. Évidemment il arrive ce qui ne pouvait pas ne pas arriver ; je ne suis pas ~~~ ~~~~~~~~~~~~~ ~~’~~~~~~~ ~~~’~~~ ~~~~~~~~ ~~’~~~~~~~~ ~~~~~ ~~~ ~~~~~~~~~ ~~~~~~~~, ~~~~ ~~~~~~~~~ ~~~ ~~~~~~~~~. Si j’étais parfaitement ~~’~~~~~~~ ~~~~~ ~~~~, ~~~ ~~~~ ~~~~~~~~~~~~~ ~~’~~~~~~~ ~~~~~ ~~~~, ~~~~~~~~, ~~~ ~~~ ~~~~~~~ ~~~~ ~~~ ~~~ ~~~ ~~~~ ~~~~~ ~~~~ ~~~~~~~~~. ~~~ ~~~ ~~~~~~~ ~~~~~ ~~~~ ~~~~~~~~~, ou plutôt il ~~~ ~~~~~~~~~ ~~~~ ~~’~~~~~, ~~~~ ~~~ ~~~ ~~’~~~~ ~~~~~~~~~ ~~~~. ~~~ ~~~~~~~~~~~ ~~ ~~~~~~ ~~~~~~~ ~~~ ~~~~. ~~~~~, who ~~~ ~~ ~~~ ~~~~~~~~~~ ?\nHier ~~~ ~~~~~~~~~~ ~~~’~~~ fallait privatiser le ~~~~~~~~ ~~~~~~~. ~~~~ ~~~~~ ~~’~~ ~~~~~ ~~~’~~~ ~~~~~. ~~’~~~ ~~~~ ~~~’~~~ ~~~~~~~~ ~~~~~~~~~~~ ~~~~ ~~~~~~~~~, ~~’~~~~~~, ~~~~ ~~~~~~~~~~~, ~~~~. ~~~ ~~~~~ ~~~ ~~~~~~~~ ~~~~~~~~~~ ~~~ ~~’“~~~~~~~~~~~~”, ~~~~~ il faisait remarquer ~~ ~~~~~ ~~~~~~ ~~~~~~ ~~~~ ~~’~~~~~~~~~~~~ ~~~~~~~~~ ~~~~~~ ~~~~ ~~~~~~~~~ ~~~~~~~~~~~~~. ~~~~~~~~~~, ~~~ ~~~~~ ~~~ ~~~~~~ ~~~~~~ ~~~~~~~~~~~, ~~~ ~~~ ~~~~~ ~~~~ ~~~~~~~~~~ ~~ ~~~ ~~~~~~~~~~~~~~ ~~~~~ autant. Je crois ~~’~~~~~~~~~~~~ ~~~~~~~~~~~~~ ~~~~~~~~~. ~~~ ~~~~~~~~~~~~~ ~~~ ~~~ ~~~~~~~ ~~~~~~~~~ ~~~~~~~~~~ ~~~~~~~~ ~~~~~~~~ ~~~ ~~~~~~~~ ~~~~~~~~ ~~~~~~~ ~~~ ~~’~~~~~~~~~~~~ ~~~ ~~~ ~~~ culture.\nZemmour ~~~~~~~~ ~~~~~~ ~~~~ ~~~ ~~~~~~~~~~~~ ne fait pas ~~~~~~~ ~~~ ~~~~ ~~~~~~~~~~. ~~~ ~~~~ ~~~~~ ~~~~~ ~~~~~~’~~ ~~~~~ ~~~’~~~ ~~’~~~~~~ ~~~~~~~ ~~~~~~~~~ ~~~ ~~~~, ~~~ ~~~~ ~~~~~~~~~~~~~~ ~~’~~~~ ~~~~ ~~~~~~. ~~~~~, ~~~ ~~~~~~~. ~~~~~ ~~’~~~ ne reculait pas ~~~ ~~’~~~~~~~~~~~ ~~~~, ~~~ ~~~ ~~~~~~ ~~~~~ ~~~~~ ~~ ~~~ ~~~’~~~ ~~~~~~~. ~~~ ~~~~~~ ~~~~~~ ~~’~~~~~~~~ ~~~’~~~ ~~’~~~~~~~ ~~~~~~~ ~~~’~~~ ~~~~~~~~~~ ~~~ ~~~~~~~~~ ~~~ ~~~ ~~~~-~~~~~~~~~ ~~ cent pour cent. ~~~ ~~~~~~~ ~~~~~~~~~ ~~~’~~~ ~~~~~~~ ~~~~~~ ~~~~ ~~~~ ~~ ~~~ ~~~~~~. ~~~~~ ~~~ ~~’~~~~~~ ~~ ~~~ ~~~~~~ ~~~ ~~’~~~~~~~~~~~~ ~~~~ ~~~ ~~~~~ ~~~~~ ~~~~ ~~~~~ ~~~~ ~~~ préparent à se ~~~~~~~ ~~~~ ~~~~. ~~~ ~~~~~ ~~~~~ ~~~~~~ ~~~ ~~~~ ~~’~~~ ~~~~~~~~~ ~~~~~, ~~~~~~~~~ ~~~ ~~~~~~~~~ ~~~ ~~~~~~ ~~~~~~~~ ~~~ ~~~~ ~~~~~ ; ~~~ ~~~~~ ~~’~~~~~~~ ~~~~~ ~~~~ celui-là l’est beaucoup ~~~~~~, ~~~~~~~~ ~~~ ~~~~ ~~~~~, ~~~~ ~~~~~ ~~~~~ ~~~ ~~~~~~~ ~~~~ ~~’~~~~ ~~~~~~~~ ~~~~~ ~~~~ ~~~~~~~~~~.\nvoir l’entrée du samedi 9 octobre 2021 et ses 2 images dans Le Jour ni l’Heure


Hywel ap Rhodri Molwynog - Wikipedia\nHywel ap Rhodri Molwynog, marvet e 825, anvet ivez Hywel Farf-fehinog ap Caradog, a oa roue Gwynedd.\nEvit doare e oa mab da Rhodri Molwynog ha breur da gCynan Dindaethwy ap Rhodri. Cynan hag Hywel a zo kontet da vezañ bet oc'h en em gannañ da c'houzout piv a vije mestr en Enez Von e deroù an IXvet kantved. Pa varvas Cynan e 816 e renas Hywel war e lerc'h.\nMervel a reas Hywel e 825, ha gantañ ez eas da get lignez Cunedda dre ar wazed. War e lerc'h e renas Merfyn Frych ap Gwriad — ur priñs eus ur skourr all eus Manaw Gododdin — ha setu penaos e tremenas gwad Cunedda d'al lignez nevez drezañ ha dre Ethyllt, merc'h da gCynan Dindaethwy.\nCynan Dindaethwy ap Rhodri Roue Gwynedd\n814 - 825 War e lerc'h:\nJ.E. Lloyd (1911) A history of Wales: from the earliest times to the Edwardian conquest (Longmam, Green & Co.)\nAdtapet diwar « https://br.wikipedia.org/w/index.php?title=Hywel_ap_Rhodri_Molwynog&oldid=1989517 »\nKemmoù diwezhañ degaset d'ar bajenn-mañ d'an 29 Ebr 2022, da 17:49.


Buhez ar Zent. page 54. Encyclopédie Marikavel.\npages 54, 55, 56, 57\nPages 54, 55, 5-, 57\nAn Itron-Varia o 'n zikouez en Pontmain\nAr Frans hag an Allmagn a oa savet an eil eneb d'eben. Ar gwad a boullade war an tachennou-brezel. Ar Brusianed a c'honeze bep tol. Er gêr, an tadou hag ar mammou a ouele d'o bugale; eur vantel ganv tenval-tenyal a oa ledet war ar vro.\nDorn Doue a skoe ar Frans, hag ar Frans a horjelle warnezi hec'h-unan hag a oa prest da gouezan en he foull. En eun tol, eur verelaouen dudius a darzas 'us da barouz Pontmain, a reas eus an noz eun de bras hag a lakas an esperanz da ziwan en kalonou ar Fransizien.\nKement-se a c'hoarvezas d'ar 17 a viz genver 1871. Pontmain, en eskopti Laval, war bevennou Breiz, a oa neuze eur gêriaden didrous, kristenien vat an dud a veve enni. Eun tiegez a oa, dreist-oll, hag a roë an ton er barouz : hini Barbedette. Pemp den oant eno : an tad, ar vamm ha tri grouadur. Ar c'hosan eus ar vugale a oa soudard abaoue an dri warn-ugent a viz gwengolo ; an daou-all, yaouankoc'h, a oa c'hoaz er skol. Eujen, ar brasan, a oa 12 vla, hag egile, Jozef, 10 vla, o-daou chentil ha sen-tus ha ken troët war al labour 'vel war ar beden.\nEn devez-ze, 17 a viz genver, an daou bôtr bihan a oa savet pell arôk an de, evit ober ar pez oant kustum d'ober bemde : o fedennou e-tal ar gwele, al labouriou war-dro ar c'hreier; hag en iliz, goude-ze, ar chapeled hag hent ar groaz evit ar zoudarded, da c'hortoz respont an oferen seiz heur, a veze eleiz a barousianiz enni, dreist-oll eus an tiegeziou o devoa bugale er brezel. Ha goude e oa ar skol.\nDa beder heur, ar bôtred o devoa kemeret peb a damm bara d'o adveren hag a oa et da zikour o zad da goanian al loened. War-dro pemp heur hanter, Janned Detais, an hini a liene ar re varo er barouz, a deuas da dremen en kichen karti Barbedette, a damzigoras an nor hag a gavas an tad hag e zaou vab, peb a horz gante, o pilât lann d'ar c'hezeg, ouz sklerijen eur c'holaouen rousin peget en genou eur c'hi ouz ar voger.\nYen e oa; an erc'h hag ar skorn a c'holoe an douar. En barr an nenv, ar stered a vil-vern a lugerne; ar pôtr bihan a zelle oute, dizeblant kaer. En eun tol, setu hen o tol plê, ' us da di Augustin Guidecoq, an amezeg, d'eun itron gaer evel ma n'evoa gwelet biskoaz, a zelle outan gant eur mousc'hoarz karantezus.\nEur zaë hep gri ha heb ourl, glas liou an nenv, marellet a stered aour, he gwiske eus he fenn d'an treid.\nEn he zreid he devoa eur botou-skanv glas, eur zeien alaouret rozetennet warneze. Eur oual du a guze he bleo hag he diskouarn, a goueze war he diskoa hag a ziskenne betek hanter he c'hein. Eur gurunen aour, eur beg d'ezi 'us d'an tâl, gant eur roudennig ru en kreiz oc'h ober an dro d'ezi, a oa war he fenn.\nHe daouarn digor a oa astennet etrezek an douar; he fenn a oa gwenn-kann, yaouank da welet ha stummet koant evel ar goulou-de, hag he daoulagad, teneredigez eur vamm enne, a bare war ar c'hrouadur.\n- Janned, eme ar pôtr, ne welet ket petra zo du-hont 'us da di Augustin Guidecoq ?\n- Petra zo ' ta ?\nAn ton a oa en mouez Eujen a zouezas an tad hag ar pôtr-all chomet er c'harti. Lampat a rejont war an treujou. Jozef hepken a wel, difazi, ar pez a gomz Eujen anezan. E dad ne wel netra; e vamm, en em gavet war al lec'h, kaer he deus sec'han gwer he lunedou, ne wel ket gwelloc'h.\nAr vrud eus ar pez a c'hoarveze en leur Barbedette a redas evel eul luc'heden, hag en eun tol, eleiz a dud a 'n em gavas.\nDiou verc'h eus ar skol gristen, Soazig Richer ha Jannig Le Bosse, a wel ar pez a wel ar bôtred. « Oh ! an itron gaer ! an itron gaer ! » emeze.\nAn ôtrou person, kaset kelou d'ezan, a 'n em gav ive. Stagan a ra gant ar pedennou; setu ar vugale da lavaret kerkent e c'hoarve eun neventi.\nEur groaz ru a welont war varlen an itron gaer; eur c'helc'h glas a ra an dro d'ezi, ha, dindan he zreid, eur zeien hirr ha ledan a zo stignet, hag eun dorn ha ne weler ket a skriv warnezi goustad, en lizerennou aour : « Mais priez, mes enfants ; Dieu vous exaucera en peu de temps; mon Fils se laisse toucher. » — « Pedit c'hoaz, ma bugale; Doue ho selaouo a-benn nebeut aman; ma Mab a deu e galon da vezan teneraet. »\nHag an itron gaer a deu an dristidigez war he zâl; kregi 'ra er groaz ru a zo war he barlen hag a zo warnezi eur c'hrist ken ru-all, hag e venn he zoublan warzu an douar, epad ma kan ar bobl ar c'hantik « Mon doux Jésus. » An ôtrou person a reas neuze kanan an Ave Maris Stella. Kerkent, ar groaz ru a dec'has, daouarn an itron gaer a ziskennas evel ma oant da gentan; al laouenedigez a baras war he zâl.\n- Ma zud kez, eme an ôtrou person, kouls eo d'imp lavaret ar pedennou diouz an noz.\n- Eun dra bennak a welet c'hoaz ? eme an ôtrou person, da fin ar pedennou.\n- Nan, netra ebet, netra ken, eme ar vugale.\nNav heur bennak e c'helle bezan.\nDoue an evoa grêt eur zell a drue ouz merc'h henan an Iliz.\nDoue eo ar Mestr, ha daoust m'eman a holl-viskoaz o ren ar bed, n'eman ket c'hoaz o vont da rei an dilez eus e garg. Kemer a ra an den dre an dorn, kerkent ha ma teu war an douar-man, ha ren 'ra anezan eus ar c'havel d'ar be.\nAdalek ar penn kentan, Doue au eus anavezet ha karet pep-hini ac'hanomp. Roët an eus d'imp, d'hon sikour d'ober ar vad ha da dec'hel diouz an droug, eur vamm garantezus, ar Werc'hez Vari. Mari eo maimm an esperanz. En em erbedomp outi. « Mes pedet, ma bugale ! » He c'hoant eo hen grafemp.\nSolve vincla reis ! Pedomp anezi, ma c'houlenno digant Doue hon fardon.\nProfer lumen caecis ! Pedomp anezi, ma tigaso sklerijen d'an dud dallet gant o gwall dechou.\nMala nostra pelle. Pedomp anezi, ma pellao ac'hanomp diouz pep droug.


Fiñvusted sokial - Wikipedia\nAr fiñvusted sokial a zo ur cheñchamant plas sokial un hinienn e-pad e vuhez (ar fiñvusted enremziad) pe e-keñver e dud (fiñvusted etre remziad).\nSkouer ur fiñvusted enremziad: ur vicherourez a zeu da vezañ kefourez.\nSkouer ur fiñvusted etre remziad: mab ur c'helenner SES a zeu da vezañ kelenner SES.\nEr sokiologiezh, ar fiñvusted sokial a zo ur menoziad da zielfenn ar frammadur sokial. Alies e ves liammet d'ar pignidigezh sokial dre un eneberezh eus an eiladur sokial hag alies e respont da goulennoù a-ziwar an dizingalderioù, an dasparzhadur ar c'hevala hag ar glad. Met ez eus kaoz eus direnkadur o enebiñ diouzh ar pignerezh sokial.\nPa vez komzet eus ar fiñvusted sokial, komzet e vez ivez eus "forc'hidigezh sokial", pe c'hoazh eus "fraktur sokial", eus ur grevredigezh stanket dre rummadoù sokial dija dibabet evel ez eus tu gwellout en ur daolenn tonkadur, tuta pe a-drugarez ar paradoks Anderson.\nBez ez eus ar fiñvusted a-blom, gallour a ra pignañ pe diskennañ. Ur pignadur eus ar fiñvusted a-blom a zo ma ez eus eus ur cheñchamant renkad sokial ha barregezh o digas un araokaat. Da skouer un tad labourer-douar hag en deus ur vab sterner.\nD'ar c'hontrol, diskenn a raio ma ez eo an tad sterner hag e vab ur labourer-douar.\nAr fiñvusted a-blaen a zo ivez, da lavaret eo pa vez eus ur cheñchamant spas sokial hep bezañ cheñchet plas e-barzh ar hierarkiezh sokial. Da skouer pa un hinienn a dremen eus ur statud artizan d'ur statud implijiad. Merzhet e vez ur cheñchamant plas sokial hep ma vefe pignet an hinienn er skeul sokial (memes korvoder, memes lorc'hañs (prestige)).\nAdtapet diwar « https://br.wikipedia.org/w/index.php?title=Fiñvusted_sokial&oldid=1836337 »\nKemmoù diwezhañ degaset d'ar bajenn-mañ d'an 18 Mae 2019, da 08:44.